વધુમાં એમ પણ જણાવ્‍યું કે, ભારતીય ફાર્માસ્‍યુટીકલ કંપનીઓ દવાઓ બનાવવા માટે 8પ ટકા એકિટવ ફાર્માસ્‍યુટીકલ ઇન્‍ગ્રેડિયન્‍ટસની આયાત ચીનમાંથી કરે છે. તે જોતાં આગામી દિવસોમાં ચીન ઉપર નિર્ભર ભારતીય ફાર્માસ્‍યુટીકલ કંપનીઓએ ઘણાં જ વિપરીત સંજોગોનો સામનો કરવો પડે એવી પરિસ્‍થિતિનું નિર્માણ થાય તે પહેલા મોદી સરકારે ભારતીય ફાર્માસ્‍યુટીકલ ઉદ્યોગનું રક્ષણ કરવા આવશ્‍યક તમામ પગલાંઓ ભરવાની જરૂર છે. પરંતુ મને લાગે છે કે વિકટ સમય પસાર કરવામાં માનતી મોદી સરકારને પોતાની સત્તા ટકાવી રાખવામાં જેટલો રસ છે તેટલો રસ દેશના હિતોનું રક્ષણ કરવામાં કે દેશના ફાર્માસ્‍યુટીકલ ઉદ્યોગને રક્ષણ પુરૂ પાડવામાં રસ હોય તેમ જણાતું નથી.